cyanic-selkie/wikianc huggingface dataset:
Ներառական կրթություն
Սոցիալական մոդել
Չբացառելով հաշմանդամության բժշկական մոդելի կարևորությունը՝ հաշմանդամության սոցիալական մոդելը հաշմանդամությունը դիտարկում է որպես հասարակության սոցիալ-մշակութային արժեքների հետևանք։ Այս մոտեցումը բացարձակապես կառուցված է մարդու իրավունքների և հիմնարար ազատությունների վրա և կոչ է անում ստեղծել հավասար հնարավորություններ և լիարժեք մասնակցություն հասարակության բոլոր քաղաքացիների համար։ Հաշմանդամության սոցիալական մոդելը կենտրոնանում է արգելքների և խոչընդոտների վերացման վրա և վստահում է հաշմանդամություն ունեցող մարդու՝ որպես երկրի լիարժեք քաղաքացու կարողություններին և ներուժին։ Ավելին, այս մոդելը կոչ է անում հաշմանդամություն ունեցող անձանց ակտիվ մասնակցությանը երկրի զարգացման գործընթացներին։ Հաշմանդամություն ունեցող մարդիկ պետք է առաջնային և կարևոր մասնակցություն ունենան իրենց խնդիրների լուծմանն ուղղված օրենքների, քաղաքականությունների, ռազմավարությունների և գործընթացների մշակմանը, իրականացմանը, մոնիթորինգին և գնահատմանը։ Սոցիալական մոտեցման դեպքում հաշմանդամություն ունեցող մարդկանց կյանքի որակը բարելավելու գործողություններն ուղղված են այն բանին, որպեսզի վերացվեն բոլոր ներքին ու արտաքին խոչընդոտները, որոնք խանգարում են հասարակության կյանքին նրանց ներգրավմանը։ Սոցիալական մոտեցման կիրառումը կհանգեցնի հաշմանդամություն ունեցող մարդկանց հնարավորությունների հավասարեցմանը մյուս բոլոր մարդկանց հետ և նրանց համար ճանապարհ կբացի դեպի լիարժեք կյանք։ Այսպիսով, սոցիալական մոդելի տեսանկյունից հաշմանդամությունը սահմանվում է որպես անձի առողջական խնդիրների հետևանքով ձեռք բերած ֆունկցիոնալ սահմանափակումների և միջավայրային և վերաբերմունքի, արգելքների/խոչընդոտների փոխազդեցության հետևանք։ Հետևաբար, հաշմանդամության խնդիրների լուծմանն ուղղված քաղաքականությունը պետք է հիմնականում կենտրոնանա միջավայրային խոչընդոտների վերացմանը և հավասար հնարավորությունների ստեղծմանը։
Սոցիալական մոդելի վրա հիմնված մոտեցումը կազմում է ներառական կրթության առանցքը, քանի որ այն ենթադրում է՝ բոլոր երեխաների կրթական կարիքների հավասար գնահատում. դպրոցի ուսումնական և մշակութային, համայնքային միջոցառումներին բոլոր երեխաների ներգրավվածության աստիճանի բարձրացում. կրթական քաղաքականության վերանայում և համապատասխանեցում բոլոր երեխաների կարիքներին. ուսումնական գործընթացներում առկա խոչընդոտների վերացում և նրանում բոլոր աշակերտների ներգրավում. երեխաների գիտելիքների, կարողությունների և հմտությունների միջև առկա տարբերությունները ոչ թե որպես դժվար հաղթահարվող բարդության, այլ որպես կրթական գործընթացին նպաստող հանգամանքի ընդունում.սեփական համայնքում կրթություն ստանալու բոլոր երեխաների իրավունքի հավասար պաշտպանություն և հարգանք. դպրոցական պայմանների բարելավում. հասարակության ժողովրդավարական և մարդասիրական արժեհամակարգի ձևավորման գործում դպրոցների դերի կարևորում.կրթությունը որպես հասարակության մեջ բոլոր մարդկանց լիարժեք ներառման և ինքնադրսևորման կարևորագույն բաղադրամասի ճանաչում։
Իրավական հիմքեր և առկա վիճակը
ՀՀ Ազգային ժողովը 2012 թ. հոկտեմբերին առաջին ընթերցմամբ ընդունել է «Հանրակրթության մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագիծը, որով նախատեսվում է հանրակրթության համակարգում անցում կատարել համընդհանուր ներառական կրթության՝ կիրառելով երեխայի կրթական կարիքներին արձագանքման եռաստիճան համակարգ։ Օրենսդրական նախաձեռնության անհրաժեշտությունը պայմանավորված է «Կրթություն բոլորի համար» հռչակագրի, «Հաշմանդամություն ունեցող անձանց իրավունքների մասին» կոնվենցիայի և «Սոցիալական խարտիայի» պահանջներով, որոնց միանալով Հայաստանը պարտավորվել է ապահովել կրթության հավասար հնարավորություն բոլորի, այդ թվում՝ կրթության առանձնահատուկ պայմանների կարիք ունեցող երեխաների համար։ Օրենսդրական նախաձեռնության անհրաժեշտությունը պայմանավորված է ոչ միայն միջազգային պարտավորություններով, այլև Հայաստանի Հանրապետությունում կրթության զարգացման 2011-2015 թթ. պետական ծրագրով սահմանված ներառական կրթության ընդլայնման, հատուկ դպրոցների օպտիմալացման, յուրաքանչյուր երեխայի կրթության առանձնահատուկ պայմանի կարիքի բացահայտման, գնահատման ու դրան համապատասխան կրթության կազմակերպման արդյունավետ մեխանիզմների ներդրման միտումով։ Արդյունքում կունենանք երեխայի անհատական տարբերություններից ու հաշմանդամությունից անկախ՝ կրթության իրավունքի միասնական իրավական կարգավորում, որը կերաշխավորի բոլորի համար կրթության հավասարության իրավունքը։
Ներառական կրթությունը` կրթություն է բոլորի համար։
Երբ կրթությունը ներառական է, ապա դրանից շահում են երեխան, ընտանիքը, պետությունը և հասարակությունը։ Այն կրթության կազմակերպման գործընթաց է, որի հիմքում բոլոր երեխաների, այդ թվում նաև՝ հաշմանդամություն և կրթության առանձնահատուկ պայմանների կարիք ունեցող երեխաների կրթություն ստանալու իրավունքն է։ Այն արձագանքում է բոլոր սովորողների բազմազան կարիքներին, մեծացնում է նրանց մասնակցությունը ուսումնական, մշակութային և համայնքային կյանքին և նվազեցնում է կրթությունից նրանց դուրս մնալը։ Ներառական կրթությունը ենթադրում է կրթական գործընթաց, որն ուղղված է բոլոր սովորողների կարիքներին, ներառյալ հաշմանդամություն և կրթության առանձնահատուկ պայմանների կարիք ունեցող երեխաներ, բռնությունների ենթարկվող երեխաներ, աշխատող երեխաներ, փախստական կամ տեղահանված երեխաներ, միգրանտներ, աղքատ և չքավոր երեխաներ, լեզվական փոքրամասնություններ, ազգային փոքրամասնություններ, հակամարտությունների հետևանքով որբացած երեխաներ և այլն։
Ներառական կրթությունը ենթադրում է համակարգի, այլ ոչ թե երեխայի հարմարեցում։
Ներառական կրթությունը հաշմանդամության սոցիալական մոդելի յուրօրինակ ածանցյալն է։ Այն ընդունում է, որ բոլոր երեխաները տարբեր են, իսկ դպրոցներն ու հանրակրթական համակարգը պետք է հարմարվեն բոլոր սովորողների մտավոր, հոգեկան և ֆիզիկական զարգացման կարիքներին և անհատական պահանջմունքներին։ Սակայն ներառում չի նշանակում բոլորին ձուլելու կամ միատեսակ դարձնելու ձգտում։ Այն ընդունում է, որ երեխաները սովորում են տարբեր արագությամբ, իսկ ուսուցիչներին անհրաժեշտ են հատուկ հմտություններ՝ ուսուցման գործընթացի ճկունությունն ապահովելու համար։ Պարզապես երեխաներին անհրաժեշտ է հասկանալի, մատչելի դասավանդում։ Իսկ դա իր հերթին ենթադրում է երեխայի առանձնահատկություններին, անհատական կրթական պահանջմունքներին, զարգացման տեմպերին, ընդունակություններին և կարողություններին համապատասխանող տարբեր մեթոդների օգտագործում։
Ներառական կրթությունն օգնում է հաղթահարելու խտրականությունը։
Հասարակության մեջ հաշմանդամություն ունեցող երեխաների նկատմամբ կանխակալ վերաբերմունքը բավական ամուր է արմատավորված։ Պատճառներն են՝տեղեկատվության բացակայությունը նրանց մասին ունեցած գիտելիքների, նրանց հարևանությամբ ապրելու փորձի բացակայությունը կամ պակասը։ Նման պատճառներով ստեղծված կարծրատիպերը կոտրելը բավական դժվար է։ Սակայն փորձը ցույց է տալիս, որ բարենպաստ մթնոլորտում երեխաները ավելի հանգիստ, քան մեծահասակները, ընդունում են տարբերությունները։ Երեխաները մեր ապագա ծնողներն են, ուսուցիչները, փաստաբանները և քաղաքական գործիչները։ Եթե հաշմանդամություն ունեցող երեխաները ևս հաճախեն նույն դպրոցը, ինչ մնացածները, ապա բոլորի մեջ կձևավորվի անկանխակալ վերաբերմունք հաշմանդամություն ունեցող բոլոր մարդկանց նկատմամբ, և կարմատավորվի այն գիտակցությունը, որ հաշմանդամություն ունեցող մարդիկ հասարակության լիիրավ անդամներ են։
Ներառական որակյալ կրթություն. համագործակցություն, հավասարություն և մասնակցություն։ Երեք քայլ, որ տանում է դեպի իրական ներառում։
Բացի վերը նշված երեք «հիմնաքարերից», շատ որոշիչ է, որ դպրոցի անձնակազմն իր աշխատանքում որդեգրի երեք առավելապես կարևոր հասկացություններ, որոնք պետք է վեր դասվեն ուսումնական ծրագրից։ Դրանք որակյալ կրթության իրական երեք ցուցանիշներն են՝ մասնակցություն, համագործակցություն և հավասարություն։ Դրանք պետք է ուղղորդող սկզբունքներ լինեն կրթության պլանավորման և իրականացման բոլոր գործընթացներում։ Երբ բոլոր սովորողների համար ապահովված է լիարժեք մասնակցության և համագործակցության միջավայր, և բոլորն ունեն զարգանալու հավասար հնարավորություններ, ապա կարելի է ասել, որ կրթությունը բարձր որակի է։
Բաց և ճկուն ուսումնական ծրագրերը կարևոր են դպրոցների զարգացման համար
Կատեգորիա:Կրթություն Կատեգորիա:Սեգրեգացիա
Աստերոիդների ցանկ (296401-296500)
Աստերոիդների ցանկ (296301-296400) * Աստերոիդների ցանկ * Աստերոիդների ցանկ (296501-296600)
Լեբյաժյա (Պոդրեզչիխայի վտակ)
Լեբյաժյա (Лебяжья (приток Подрезчихи)), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չեդ Յու գետի ձախ ափից 35 կմ հեռավորության վրա։ Գետի երկարությունը կազմում է 21 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Խաղողագործությունը Հայաստանում
Խաղողագործությունը Հայկական լեռնաշխարհում զարգացել է դեռևս վաղ անցյալում։ Հայաստանում խաղողի որթի բազմաթիվ վայրի տեսակներ են փոխանցվել հնուց, որի մասին են վկայում ասորական և ուրարտական աղբյուրները, Կարմիր բլուրի պեղումներից հայտնաբերված մառանները, բազմաթիվ կարասներ և գինեգործական պարագաներ։ Պեղածո ածխացած սերմերը վկայում են խաղողի այժմյան որոշ տեսակների (Ոսկեհատ, Գառան դմակ, Մսխալի, Արարատի և այլն) տեղական ծագումը։ Հայկական մանրանկարչությունը, հուշարձանների վրա խաղողի քանդակները, միջնադարյան քաղաքներից հայտնաբերված նյութական մշակույթի մնացորդները, գրավոր հիշատակարաններն արժեքավոր տեղեկություններ են պարունակում միջնադարյան Հայաստանի զարգացած խաղողագործության մասին։
Տարածվածություն
Խաղողագործությունը տարածված էր Արարատում, Վասպուրականում, Աղձնիքում, Փոքր Հայքում, Արցախում, Սյունիքում և Հայաստանի այլ վայրերում։ 19-20-րդ դարերում որոշ գավառներում (Արցախ, Գողթն և այլն) խաղողի որթերը բարձրացվում էին մարդու հասակից վեր՝ փայտի բարակ հենասյուներով հարմարանքների վրա, որը հատուկ է բազմամյա այգիներին։
Հայաստանում խաղողագործությյամբ զբաղվում են Արարատյան դաշտում, հյուսիս-արևելքում, Վայքի և Զանգեզուրի նախալեռնային գոտիներում։ Արարատյան և Վայքի գոտիներում այգիները թաղովի են, հյուսիսարևելյան և Զանգեզուրի գոտիներում՝ չթաղվող։ Բացառությամբ հյուսիսարևելյան գոտու որոշ այգիների՝ Հայաստանում խաղողի այգիները ջրովի են։
Խաղողի սորտեր
Ըստ տնտեսական նշանակության՝ տարբերում են խաղողի՝ գինու, սեղանի և քիշմիշի, ըստ հասունացման ժամկետների՝ գերվաղահաս, վաղահաս, միջահաս, ուշահաս և առավել ուշահաս սորտեր։
Հայաստանում, ըստ բնական գոտիների, շրջանացված են խաղողի 30 տեղական և 9 բերովի սորտեր, որոնցից 18-ը՝ սեղանի (Սպիտակ արաքսենի, Սպիտակ և Սև սաթենի, Դեղին և Վարդագույն Երևանի, Սև քիշմիշ, Նազելի և այլն), 21-ը՝ գինու (Ոսկեհատ, Գառան դմակ, Սև Արենի, Մսխալի և այլն)։
2005 թվականին Հայաստանում խաղողի տնկարկների տարածքը կազմել է 13,1 հազար հեկտար, բերքատվությունը 1 հա֊ից՝ 71, 4 ց, խաղողի բերքը՝ 81, 6 հզ. տ։
Հայաստանում խաղողագործության գիտական հարցերով զբաղվում են Խաղողապտղագինեգործության գիտական կենտրոնում և Հայաստանի ազգային ագրարային համալսարանում։ Ուսումնասիրվում են ընդհանուր խաղողագործության (խաղողի որթի ծագման, կենսաբանական, էկոլոգիայի և ագրոտեխնիկայի), մասնավոր խաղողագործության (խաղողի որթի առանձնահատկությունները տարբեր էկոլոգիական պայմաններում՝ ըստ արտադրության ուղղության), խաղողագրության (ամպելոգրաֆիա) և խաղողի ընտրասերման հիմնախնդիրներ։
Արտաքին հղումներ
Կատեգորիա:Խաղողագործություն ըստ երկրի Կատեգորիա:Հայաստանի գյուղատնտեսություն
Ռաբաուլ
Ռաբաուլ (Rabaul), նավահանգիստ Պապուա Նոր Գվինեա պետության կազմում գտնվող Նոր Բրիտանիա կղզու հյուսիսարևելյան ափին։ Արևելյան Նոր Բրիտանիա պրովինցիայի նախկին մայրաքաղաքն է։ 1994 թվականին քաղաքն ավերվել է մոտակա Տավուրվուր հրաբխի ժայթքման ժամանակ օդ նետված հրաբխային մոխիրից։ Ժայթքումից հետո նահանգի մայրաքաղաքը տեղափոխվել է Կոկոպո քաղաք։
Գաղութային շրջան և Առաջին համաշխարհային պատերազմ
Քաղաքը հիմնադրվել է գերմանացի գաղութարարների կողմից 1878 թվականին և եղել է Գերմանական Նոր Գվինեայի մի մասը։ 1884-1910 թվականներին կոչվել է Սիմփսոնհաֆեն։
1910 թվականին գերմանական գաղութային իշխանություններն իրենց գրասենյակները, դատարանը, հիվանդանոցը և մաքսատները տեղափոխել են այն ժամանակվա մայրաքաղաք Հերբերտսհյոեից (այժմ՝ Կոկոպո) Սիմփսոնհաֆեն։ Նոր կարգավիճակը նպաստել է քաղաքի աճին։ Նույն թվականին Սիմփսոնհաֆենը վերանվանվել է Ռաբաուլ, որը տեղի ցեղի լեզվով նշանակում էր «մանգրներ» (քաղաքը մասամբ կառուցված էր ցամաքած մանգրային ճահճի վրա)։
Առաջին համաշխարհային պատերազմի բռնկումից հետո գերմանական փոքր կայազորը ջախջախվել է ավստրալիական ուժերի կողմից։ 1920 թվականին Ազգերի լիգայի մանդատով օկուպացված տարածքները ենթարկվել Ավստրալիային։ Ռաբաուլը դարձել է Նոր Գվինեայի ավստրալիական տարածքի մայրաքաղաքը։
Հրաբխի ժայթքում 1937 թվականին
1937 թվականին Ռաբաուլն ավերվել է Տավուրվուր և Վուլկան հրաբուխների ժայթքումից։ Ժայթքման զոհ է դարձել 507 մարդ, քաղաքը զգալի վնաս է կրել։ Ժայթքումից հետո Ավստրալիայի իշխանությունները որոշել են տարածքի մայրաքաղաքը տեղափոխել ավելի ապահով վայր՝ Լաե։
Երկրորդ համաշխարհային պատերազմ
Երկրորդ համաշխարհային պատերազմի ժամանակ Ռաբաուլում տեղակայված է եղել ճապոնական կարևոր ռազմաբազա՝ ռազմաօդային ուժերի բազա։ Ճապոնացիները բազմաթիվ ստորգետնյա կառույցներ են փորել (ընդհանուր երկարությունը կազմել է գրեթե 576 կմ)։
1994 թվականի սեպտեմբերի 19-ին Տավուրվուր հրաբխի ժայթքման արդյունքում Ռաբաուլ քաղաքը գրեթե ամբողջությամբ ծածկվել է մոխրով, որի հետևանքով շատ մարդիկ են մահացել, շենքերի մեծ մասն ավերվել է։ Թեև քաղաքի մի մասը հետագայում վերակառուցվել է, աղետից հետո նրա բնակչությունը կրճատվել է ավելի քան մեկ երրորդով։
Աշխարհագրություն
Քաղաքը գտնվում է Արևելյան Նոր Բրիտանիա պրովինցիայում, նախկինում եղել է նրա վարչական կենտրոնը։ Քաղաքի բարձրությունը ծովի մակարդակից 19 մ է ։
Բնակչություն
2013 թվականի տվյալներով՝ քաղաքի բնակչությունը կազմում էր 7882 մարդ ։
Քաղաքի բնակչության դինամիկան ըստ տարիների.
Տեսարժան վայրեր
Քաղաքում կա ճանապարհ, որն անվանվել է Ճապոնական մանգակի Սիգերու Միձուկիի պատվին։ Իր հերթին նկարիչը կղզու բնակիչներին նվիրել է «Հիշողություններ Ռաբաուլի մասին» գիրքը (Rabauru Senki, のラバウル戦記 ):
Արտաքին հղումներ
Կատեգորիա:Պապուա Նոր Գվինեայի քաղաքներ Կատեգորիա:1878 թվականին հիմնադրված բնակավայրեր
Մինա Վիտկոյց
Մինա Վիտկոյց (նիժնելուժեցկցի՝ Mina Witkojc, Wilhelmine Wittka, ), նիժնելուժեցկցի բանաստեղծուհի, արձակագիր, թարգմանչուհի, լրագրող և հրապարակախոս։
Նիժնելուժեցկցի բանաստեղծ Մատո Կոսիկի հետ միասին համարվում է նիժնելուժեցկյան պոեզիայի դասական ստեղծագործողներից։ Յակուբ Չիշինսկու անվան մրցանակի դափնեկիր է։
Կենսագրություն
Մինա Վիտկոյցը ծնվել է 1893 թվականի մայիսի 25-ին Բուրգ քաղաքում, Ֆրիցո Պոլենցի և Մարիաննա Վիտկոյցի գյուղացիական ընտանիքում։ Վաղ մանկական տարիքում որբացել է։ 1899 թվականից մինչև 1907 թվականը սովորել է Բուրգի միջնակարգ դպրոցում։ 1907 թվականից 10 տարի Բեռլինում աշխատել է որպես սպասուհի և ֆլորիստ ռազմաարդյունաբերական ձեռնարկությունում։ 1917 թվականին վերադարձել է հայրենի քաղաք, որտեղ եղել է վարձու գյուղատնտեսական աշխատող։
1921 թվականի օգոստոսին ծանոթանում է չեխ և վերին լուժանսկցի մտավորական գործիչների խմբի հետ, որոնք ոգեշնչում են նրան զբաղվելու մշակութային գործունեությամբ լուժանսկցիների շրջանում։ 1922 թվականին «Լուժիցա» ամսագրում հրապարակում է իր առաջին բանաստեղծությունը։ 1923 թվականին տեղափոխվել է Բաուտցեն, որտեղ մինչև 1931 թվականն աշխատել է որպես նիժնելուժեցկյան «Serbski Сasnik» թերթի խմբագիր։ Նրա խմբագիր աշխատած ժամանակահատվածում թերթի տպաքանակը 200-ից հասել է 1200 օրինակի։ Այդ ժամանակահատվածում համագործակցել է լուժսկցի հասարակական գործիչներ Առնոշտ Մուկայի և Յան Չիժի հետ։ 1925 թվականին լույս է ընծայել բանաստեղծությունների իր առաջին ժողովածուն՝ «Dolnoserbske basni» (Նիժնելուժեցկյան բանաստեղծություններ)։ 1926 թվականին մասնակցել է Ժնևում կայացած ազգային փոքրամասնությունների Եվրոպական կոնգրեսին։ Այդ ժամանակահատվածում զբաղվել է չեխ գրողներ Բոժենա Նեմցովայի և Պետր Բեզրուչի ստեղծագործությունների նիժնելուժիցկյան լեզվով թարգմանությամբ։ Մինա Վիտկոյցը հայտնաբերեց նիժնելուժիցկյան ժողովրդական բանաստեղծուհի-քույրեր Լիզա և Մարիաննա Դոմաշկոյցներին և օգնեց նրանց զբաղվելու գրական գործունեությամբ։ Նեյմարյան հանրապետության տարիներին բազմիցս դատապարտվել է «հակագերմանական գործունեության համար»  ։
1933 թվականին նացիստական վարչակարգն արգելեց Վիտկոյցին զբաղվել գրական և լրագրողական գործունեությամբ, և նա մնաց առանց գոյության միջոցների, ինչի հետ կապված էլ վերադարձավ Բուրգ, որտեղ սկսեց զբաղվել վարձու գյուղատնտեսական աշխատանքով։ 1941 թվականին լուժեցիների շրջանում իր գործունեության համար նացիստական ռեժիմի կողմից հայտարարվեց «վտանգավոր տարր» և ուղարկվեց Էրֆուրտ, որտեղ էլ աշխատեց գյուղատնտեսական ձեռնարկությունում մինչև Երկրորդ համաշխարհային պատերազմի վերջը։ 1945 թվականին հրատարակել է «Erfurtske spomnjeśa» (Էրֆուրտյան հիշողություններ) պոեմը, որտեղ նկարագրել է իր կյանքը Էրֆուրտում։
1946 թվականին նա կարճ ժամանակով տեղափոխվում է Բաուտցեն, որտեղ աշխատում է Դոմովինա լուժիցկյան հասարակական կազմակերպությունում, այնուհետև տեղափոխվում է Պրահա, որտեղ բնակվում է մինչև 1954 թվականը։ 1954 թվականին, վերադառնալով հայրենի քաղաք, բնակվում է այնտեղ մինչև իր կյանքի վերջը՝ 1975 թվականը։
Կյանքի վերջին տարիներին բնակվել է Բուրգի մոտ գտնվող Պապիտց գյուղի ծերանոցում։ Մահացել է 1975 թվականի նոյեմբերի և թաղվել է Բուրգ քաղաքի գերեզմանոցում։
Մրցանակներ
1964 թվականին իր գրական գործունեության համար արժանանացել է Յակուբ Չիշինսկու անվան մրցանակի։
Գրական գործունեություն
Մինա Վիտկոյցը գրել է արձակ ստեղծագործություններ և բանաստեղծություններ նիժնելուժիցկյան «Nowy Casnik» թերթի համար։ Նա եղել է «Serbska Pratyja» նիժնելուժիցկյան գրական ժողովածուի կազմակերպիչներից մեկը։ 1934 թվականին հրատարակել է «Wĕnašk błośańskich kwĕtkow» բանաստեղծական ժողովածուն, որն էլ նրան մեծ հռչակ բերեց։
Արտաքին հղումներ
Կատեգորիա:Գերմանացի բանաստեղծուհիներ Կատեգորիա:Յակուբ Չիշինսկու անվան մրցանակի դափնեկիրներ Կատեգորիա:Գերմանացի արձակագիրներ Կատեգորիա:Գերմանացի թարգմանիչներ Կատեգորիա:Գերմանացի լրագրողներ Կատեգորիա:Գերմանացի հրապարակախոսներ Կատեգորիա:Գերմանացի կին գրողներ Կատեգորիա:Բանաստեղծներ այբբենական կարգով
Իմ կյանքը (վիպակ)
«Իմ կյանքը», Անտոն Պավլովիչ Չեխովի վիպակը` գրված 1896 թվականին ։ Առաջին անգամ հրապարակվել է 1896 թվականի հոկտեմբեր-դեկտեմբեր ամիսներին՝ № 10-12, Նիվա ամսագրի ամենամսյա գրական հավելվածում։
Հրապարակումներ
Վիպակն առաջին անգամ տպագրվել է 1896 թվականի հոկտեմբեր-դեկտեմբեր ամիսներին՝ թիվ 10-12-ի, Նիվա ամսագրի ամենամսյա գրական հավելվածում։ Մի քանի համարներում վիպակի տպագրությունը պայմանավորված էր հետևյալ նկատառումներից ելնելով՝ կապված Նիկոլայ II-ի թագադրումից հետո աշխատողների գործադուլների աճի հետ և նոր գրաքննության նշանակումից հետո հրատարակիչներն ավելի մեծ խիզախություն էին ակնկալում։ Հետևաբար, վիպակի տեքստը ամսագրում այնպես էին բաժանել, որ առաջին գրքում ներառվեն առաջին հինգ գլուխները, որոնք ավելի քիչ գրաքննություն էին պարունակում։ Դա պետք է լռեցներ գրաքննության զգոնությունը։
Հեղինակի կողմից վերամշակված վիպակն ընդգրկվել է Սուվորինի հրատարակած պատմվածքների «Տղամարդիկ» հավաքածուում։ «Իմ կյանքը» վիպակը հավաքածուի 7 հրատարակություններում (1897-1899) հրատարակվել է առանց փոփոխությունների։ Չեխովի որոշ ուղղումներով վիպակը ներառվել է 1899-1901 թվականներին Ադոլֆ Մարքսի հրատարակած ժողովածուի 9-րդ հատորում ։
Վիպակում արտացոլված է կյանքի տպավորությունների շղթան՝ սկսած գրողի մանկությունից։ Պ. Սուրոժսկին (Պ. Ն. Շատիլով) գրել է.
Ֆոն
Չեխովը վիպակի վրա սկսել է աշխատել 1896 թվականի փետրվարին, և այն ավարտել է նույն թվականի հուլիսի վերջին։ Վերնագրի հետ կապված որոշ անհամաձայնություններ են եղել։ Չեխովին դուր չէր գալիս «Իմ կյանքը» անվանումը. նա ցանկանում էր անվանել «90-ականներին»։ «Նիվա» ամսագրի խմբագիր Ալեքսեյ Տիխոնով-Լուգովոն որոշել է, որ առաջարկվող անունը ինչ ոչ մի հուշամատյան է և առաջարկել է ներկայիս անունը։ Հեղինակը չի առարկել։
Արտաքին հղումներ
Կատեգորիա:1896 պատմվածքներ Կատեգորիա:Անտոն Չեխովի ստեղծագործություններ Կատեգորիա:Ռուսերեն գրքեր Կատեգորիա:Ռուսական գրականություն
Գոլմանովկա (գյուղ, Ռեշետիլովկայի շրջան)
Գոլմանովկա (Гольманівка), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Գոլմանովկա գյուղում բնակվում էր 10 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Ռեշետիլովկայի շրջանի բնակավայրեր Կատեգորիա:Ուկրաինայի գյուղեր
Կոտլովկա (գյուղ, Գրախովսկի շրջան)
Կոտլովկա (Котловка), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 279 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Միա Հեմմ
Մերսել Մարգարետ, Միա Հեմմ Գարսիապարա (Mariel Margaret "Mia" Hamm-Garciaparra),, ավելի հայտնի է որպես Միա Հեմմ, ամերիկացի ֆուտբոլիստուհի։ Երկար տարիներ խաղացել է որպես հարձակվող ԱՄՆ-ի ֆուտբոլի կանացի հավաքականում և հիմնադրել է «Վաշինգտոն Ֆրիդոմ» ակումբը։ Ֆուտբոլի ասպարեզում, միջազգային մրցույթների ժամանակ, Հեմմիի մոտ արդյունքն ավելի բարձր է (158 գոլեր), քան ֆուտբոլի պատմության մեջ կանանց և տղամարդկանց շարքում ցանկացած այլ ֆուտբոլիստի ։
Վիանոպոլիս
Վիանոպոլիս (Vianópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 17 530 մարդ՝ 2006 թվականի տվյալներով։ Գրավում է 997,596 կմ2 տարածք։ Բնակչության խտությունը՝ 13,6 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր Կատեգորիա:1924 թվականին հիմնադրված բնակավայրեր
Պրուտովկա (գյուղ, Ռոմանովսկի շրջան)
Պրուտովկա (Прутівка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1620 թվականին։
2001 թվականի տվյալներով Պրուտովկա գյուղում բնակվում էր 144 մարդ։ Բնակավայրը զբաղեցնում է 51,7 կմ² տարածք։ Բնակչության խտությունը կազմում էր 2,79 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1620 թվականին հիմնադրված բնակավայրեր
Վեսեննի (Տարասովսկի շրջան)
Վեսեննի (Весенний), ավան Ռուսաստանի Ռոստովի մարզի Տարասովսկի շրջանում։ Մտնում է Կրասնովսկի գյուղական համայնքի կազմի մեջ։
Կարավելյան
Կարավելյան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառակի հյուսիսարևմտյան կողմում, Գոյնուկ գետի ավազանի գետակներից մեկի ափին՝ լեռնալանջին։
Վեսեննի (Տարասովսկի շրջան)
Կատեգորիա:Ռոստովի մարզի Տարասովսկի շրջանի բնակավայրեր Կատեգորիա:Ռուսաստանի ավաններ
Կայնան
Աշխարհագրական դիրք
Կայնան քաղաքը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս քաղաքի հետ սահմանակցում են Վակայամա, Արիդա, Կինոկովա քաղաքները և Կիմինո, Արիդագավա ավանները։
Կարավելյան
XX դարի սկզբին ուներ 38 տուն բնակիչ ։
Կայնան
Բնակչություն
Քաղաքի բնակչությունը կազմում է 52 322 մարդ (2014 թվականի հունիսի 1-ի տվյալների համաձայն), իսկ խտությունը՝ 517,07 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Կարավելյան
Ծանոթագրություններ
Կատեգորիա:Արևմտյան Հայաստանի գյուղեր
Ասարե
Ասարե (Assaré), համայնք Բրազիլիայում՝ Սեարա նահանգի կազմում։ Գտնվում է Սերտոինս Սեարենսիս նահանգի հարավային մարզում։ Մտնում է Շապադա դու Արարիլիի գավառի կազմի մեջ։ Բնակչությունը կազմում է 21 822 մարդ՝ 2006 թվականի տվյալներով։ Գրավում է 1 116,320 կմ² տարածք։ Բնակչության խտությունը՝ 19,5 մարդ/կմ²։
Կայնան
Արտաքին հղումներ
Կատեգորիա:Ճապոնիայի քաղաքներ Կատեգորիա:1934 թվականին հիմնադրված բնակավայրեր
Ասարե
Քաղաքի տոնը նշվում է հուլիսի 19-ին։
Պատմություն
Քաղաքը հիմնադրվել է 1865 թվականի հուլիսի 19-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Սեարա նահանգի բնակավայրեր
Արխոն (գյուղ, Ալագիրսկի շրջան)
Արխոն (Архон, Æрхон), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։
(2313) Արունա
(2313) Արունա (Aruna), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 15-ին Հենրի Ջիկլասի կողմից Անդերսոն Մեսայում ։
Միջին հեռավորությունը Արեգակից կազմում է 2,456083 ա. մ., առավելագույնը մոտենում է 1,988 ա. մ. հեռավորության վրա և հեռանում 2,9242 ա. մ. ։ Արեգակի շուրջ մեկ ամբողջական պտույտ է կատարում 1405,93 երկրային օրվա ընթացքում, իր ուղեծրով շարժվելով միջինում 0,256059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,84° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Հենրի Ջիկլասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեխ Պոզնան
«Լեխ» (KKS Lech Poznań), լեհական ֆուտբոլային ակումբ, որը հանդես է գալիս Լեհաստանի ֆուտբոլի առաջին դիվիզիոնում։ Հիմնադրվել է 1992 թվականի մարտի 19-ին։
Պատմություն
Լեխը Եվրոպական առաջնություններում իր ամենաբարձր մակարդակին հասել է 2010-2011 թվականներին։ Այդ մրցաշրջանում ակումբը Եվրոպայի լիգայում կարողացավ դուրս գալ խմբային փուլից՝ շրջանցելով իտալական «Յուվենտուսին»։ Միայն թե այս անգամ էլ 1/16 եզրափակիչում չկարողացավ շրջանցել Բրագայի արգելքը։ Տանը հաղթելով նվազագույն հաշվով՝ ակումբը չկարողացավ պահպանել հաղթական հաշիվը հակառակորդի դաշտում՝ պարտվելով երկու գնդակի տարբերությամբ։
Արտաքին հղումներ
Կատեգորիա:Ֆուտբոլային ակումբներ այբբենական կարգով
Վլասովկա (Տարասովսկի շրջան)
Վլասովկա (Власовка), գյուղ Ռուսաստանի Ռոստովի մարզի Տարասովսկի շրջանում։ Մտնում է Զելենովսկի գյուղական համայնքի կազմի մեջ։
Կատեգորիա:Ռոստովի մարզի Տարասովսկի շրջանի բնակավայրեր Կատեգորիա:Ռուսաստանի խուտորներ
Միլանդու
Միլանդու (մալդիվերեն՝ މިލަންދޫ), կղզի, Մալդիվյան Շավիանի Աթոլ վարչական շրջանում։ Աշխարհագրորեն, այն կազմում է Թիլադհունմաթի Աթոլի Միլադհումմադուլու խմբավորման մի մասը։
Այն Շավիանի Աթոլի վարչական մայրաքաղաքն է։
Պատմություն
Միլանդուն անմարդաբնակ էր 1997 թվականին, Երբ Մալդիվի Ատոլսի նախարար Աբդուլլա Համեդը ձեռնամուխ եղավ այդտեղ տներ կառուցելու և բնակիչների տեղափոխմանը հարևան Մաականդու կղզուց, որտեղ ջուրը աղտոտվել էր ։ Վերաբնակեցումը արագացվել է 2004 թվականին, երբ ցունամին խիստ վնասեց ՄաականդուՆ ։ Կառավարությունը պաշտոնապես ճանաչեց Միլանդուն որպես բնակեցված կղզի 2005 թվականի մարտի 20-ին։ Ավելի քան 2140 բնակիչ ունեցող կղզին, այժմ Շավիանի Աթոլի ամենաբազմամարդ կղզին է։ Այն Աթոլի վարչական մայրաքաղաք է դարձել 2009 թվականի Հոկտեմբերի 26-ին։
Աշխարհագրություն
Կղզին գտնվում է երկրի մայրաքաղաք Մալեից հյուսիս՝ 235,12 կմ (146 կմ; 127 մղոն) ։
Հյուսիսարևմտյան Միլենդուում կա մի լիճ է՝ Սիկունդի Կուլին («Փրավնի լիճ») լիճը, որն այսպես կոչված է իր առատ ծովախորշերի և ծովախեցգետինների պատճառով, որոնք թափանցիկ են և ունեն մինչև 1,5 դյույմ (38 մմ) երկարություն։ Բարաքուդան և մի շարք այլ ձկնատեսակներ, նույնպես բնակվում են լճում, մինչդեռ իր ափի մոտ ապրում են ծովախեցգետիններ և ճգնավոր ծովախեցգետիններ։ Սիկունդի Կուլհին ունի մոտ 350 ֆուտ (110 մ) երկարություն, 250 ֆուտ (76 մ) լայնություն և մինչև 5 ֆտ (1,5 մ) խորություն։ Կենտրոնում գտնվող կավը օգտագործվում է ավանդական բժշկության համար։ Շշադդումը, երկաթափայտը, ծովային հիբիսկուսը և մանգրավանները տարածված են մոտակայքում, մինչդեռ մեծ մորինդա և կոկոսյան արմավենու քանակը հազվադեպ է:
Հարավարևմտյան Միլանխու քաղաքում կա լճակ՝ Ռեյի Կուլին («Կարմիր լճակ»), այսպես է անվանվել, քանի որ բորբոսից բույսերի և շրջապատող ճահճի բամբակյա կտորները վերականգնում են նրա ջուրը։ Այն փոքր է և ավելի ցածր, քան Սիկունդի Կուլին, բայց հանրաճանաչ է, որպես խնջույքների վայր:
Գյուղատնտեսություն
Պլանտան հիմնական գյուղատնտեսական արտադրանքն է, և այնտեղ աճեցվել է 2006 թվականից ի վեր, ֆերմերային տնտեսություններում 2000 քմ (190 մ 2) մինչև 12,000 քառակուսի ֆուտ (1,100 մ 2) հողատարածքի վրա։ Գյուղացիները վաճառում են արոտավայրերը Շավիանի Աթոլում և Մալեում։ Գյուղատնտեսության պակասը անտառահատման պատճառ է դարձել:
Արտաքին հղումներ
Կատեգորիա:Կղզիներ այբբենական կարգով Կատեգորիա:Մալդիվյան կղզիներ
Կոտյակովո
Կոտյակովո (Котяково), գյուղ Ռուսաստանի Ուլյանովսկի մարզի Կարսունսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուլյանովսկի մարզի Կարսունսկի շրջանի բնակավայրեր
Լյումանդա (Էստոնիայի շրջան)
Լյումանդա շրջան (Lümanda vald), շրջան Էստոնիայի Սաարեմաա նահանգում։ Շրջանի կենտրոնն է Լյումանդա գյուղը։
2014 թվականի դեկտեմբերի 14-ին Լյումանդա, Կեռլա և Կաառմա շրջանները միաձուլվել են դառնալով Լյաենե-Սաառե շրջան ։
Բնակչություն
2007 թվականի տվյալներով շրջանում բնակվում էին 876 մարդ։ Բնակչության խտությունը շրջանում կազմում էր 4,39 մարդ/կմ²։
Արտաքին հղումներ
Կատեգորիա:Էստոնիայի շրջաններ
Սոկոլեց (գյուղ, Նեմիրովի շրջան)
Սոկոլեց (Сокілець), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Սոկոլեց գյուղում բնակվում էր 853 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմում էր 501,76 մարդ/կմ²։
Կոյբիշ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.
Ռազինո (գյուղ, Ռոմանովսկի շրջան)
Ռազինո (Разіне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1878 թվականին։
2001 թվականի տվյալներով Ռազինո գյուղում բնակվում էր 347 մարդ։ Բնակավայրը զբաղեցնում է 0,822 կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1878 թվականին հիմնադրված բնակավայրեր
Արկա (գյուղ, Օխոտսկի շրջան)
Արկա (Арка), գյուղ Ռուսաստանի Խաբարովսկի երկրամասի Օխոտսկի շրջանի կազմում։
Բնակչությունը 2011 թվականին գրանցված տվյալներով կազմում էր 699 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խաբարովսկի երկրամասի Օխոտսկի շրջանի բնակավայրեր
Ձմեռային սպորտաձևեր
Ձմեռային սպորտաձևեր, սպորտի այն տեսակներն են, որոնք խաղում են հիմնականում ձյան կամ սառույցի վրա ։ Այս սպորտաձևերը հիմնականում դահուկային սպորտի, չմշկասահքի, սահնակով սպորտաձևերի տարատեսակներ են։ Ավանդաբար այս սպորտաձևերով զբաղվում են ցուրտ վայրերում՝ ձմռանը, բայց արհեստական ձյունն ու արհեստական սառույցը ապահովում են ավելի բարձր կայունություն։ Արհեստական սառույցը կարող է օգտագործվել սառցադաշտեր ապահովելով չմշկասահքի, տափօղակով հոկեյի և գնդակով հոկեյի (բենդի) համար մեղմ կլիմայի ժամանակ։
Հայտնի անհատական մարզաձեւերից են՝ դահուկավազքը, լեռնադահուկային սպորտը, սնոուբորդը, դահուկացատկը, չմշկավազքը, գեղասահքը, սահնակավազքը (սահնակային սպորտ մեջքով սահնակին պառկած), սկելեթոնը (սահնակային սպորտ՝ փորով սահնակին պառկած), բոբսլեյը, ձյունագնացությունը։ Տարածված թիմային սպորտաձևերից են՝ տափօղակով հոկեյը, կյոռլինգը և գնդակով հոկեյը (բենդին)։ Ըստ մասնակիցների թվի տափօղակով հոկեյը աշխարհի ամենատարածված ձմեռային սպորտաձևն է, նրան հետևում է գնդակով հոկեյը (բենդին) ։ Ձմեռային սպորտաձևերը սովորաբար ունենում են իրենց բազմաբնույթ սպորտային մրցաշարերը օրինակ օլիմպիական խաղերը։
Պատմություն
Չնայած շատ ձմեռային սպորտաձևեր դրսում են խաղում, տափօղակով հոկեյը, չմշկավազքը ինչ որ չափով գնդակով հոկեյը տեղափոխվել են ներս սկսած 20-րդ դարից:Փակ տարածքում կառուցված սառցադաշտերը արհեստական սառույցով թույլ են տալիս չմշկասահքը և հոկեյը խաղալ նաև տաք եղանակին։
Ձմեռային սպորտաձևերի ցանկ
Նշում. Սպորտաձևերի կողքի օլիմպիական օղակները ցույց են տալիս որ սպորտաձևը ներառված է ձմեռային օլիմպիական խաղերում։ Պարալիմպիկ լոգոն ցույց է տալիս սպորտաձև, որը ներառված չե օլիմպիական խաղերում, բայց ձմեռային պարալիմպիկ խաղերին ներառված է։
Սահնակով սպորտաձևեր
Սպորտաձևեր, որոնց ժամանակ օգտագործվում է սահնակ։
Արտաքին հղումներ
Կատեգորիա:Ձմեռային սպորտաձևեր Կատեգորիա:Սպորտաձևերն ըստ տեսակների
Կաստրիոն (Հանյա)
Կաստրիոն կամ Կաստրի (Καστρίον), գյուղ Հունաստանում, Գավդոս կղզում։ Վարչատարածքային առումով այն համարվում է Կրետե պերիֆերիայի Հանյա պերիֆերիական միավորի Գավդոս համայնքի (Դիմա) վարչական կենտրոնը։
Աշխարհագրություն
Գյուղը գտնվում է կղզու կենտրոնական մասում, պերիֆերիայի վարչական կենտրոն Հերակլիոն քաղաքից մոտավորապես 108 կիլոմետր (ուղիղ գծով) դեպի հարավ-արևմուտք։ Բացարձակ բարձրությունը՝ ծովի մակարդակից 217 մետր է ։
Բնակչություն
2011 թվականի տվյալներով՝ գյուղում բնակվում է 37 մարդ ։
Տրանսպորտ
Գավդոսի բնակավայրերի տրանսպորտային հաղորդակցությունը Կրետեի հետ իրականացվում է շոգեքարշի միջոցով։ Մոտակա քաղաքացիական օդանավակայանը Իոաննիս Դասկալոյաննիսն է ։
Ծանոթագրություններ
Կատեգորիա:Հունաստանի գյուղեր
Իչետ Լյագա
Իչետ Լյագա (Ичет-Ляга), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի ձախ ափին՝ 194 կմ հեռավորության վրա։ Գետի երկարությունը կազմում է 41 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տեսարաններ Կիոտոյից և նրա արվարձաններից
«Տեսարաններ Կիոտոյից և նրա արվարձաններից» (洛中洛外図屏風) (նաև Կիոտոն և նրա արվարձանները կամ Տեսարաններ մայրաքաղաքից և նրա արվարձաններից), 17-րդ դարի ճապոնացի անհայտ նկարչի նախշանկարը վեցփեղկ առաջակալի վրա՝ պատկերված ռակուտյու ռակուգաի ժանրով։  Աշխատանքը կատարվել է թանաքի, ներկերի, ոսկու և թղթի օգտագործմամբ։ Ստեղծագործությունը գտնվում է Նյու Յորքի Մետրոպոլիտեն թանգարանի հավաքածուում ։
Ճապոնական գեղանկարչության ստեղծագործությունները, մասնավորապես ծալովի առաջակալները, որոնք իրենցից ներկայացնում են Կիոտոյի և նրա արվարձանների համայնապատկերային տեսարանները, կոչվում էին ռակուտյու ռակուգայի (ճապ. 洛中洛外図屏風), որը բառացի նշանակում է    «մայրաքաղաքը ներսից, մայրաքաղաքը դրսից»  ։  Առաջին  ռակուտյու ռակուգայիները հայտնվեցին  16-րդ դարի 20-ական թվականներին և հասան իրենց ժողովրդականության գագաթնակետին 17-րդ դարի առաջին կեսին ։
Առաջակալը բավականին լավ է պահպանվել, այդ թվում շողշողացող ոսկե ֆոնը և վառ գույները ։ Տներ, վանքեր, շինություններ, փողոցներ և մարդկային պատկերներ, որոնք շարված են հստակ կազմակերպված սխեմայով ։  Մեր ժամանակներում Կիոտոյի պատկերներով պահպանված առաջակալների, ինչպես նաև անհայտ նկարչի այս առաջակալի մեջ քաղաքը բաժանված է արևելյան և արևմտյան մասերի։ Առաջակալի աջ մասում պատկերված է քաղաքի արևելյան կեսը, որտեղ հուլիսի կեսերին ամեն տարի անցկացվում էր «Գիոն» ամառային  փառատոնը, իսկ առաջակալի ձախ մասում պատկերված է արևմտյան կեսը և Նիձյո ամրոցը ։  Նիձյո ամրոցի մոտ պատկերված է սայլակառք, որին ուղեկցում է երթաշարքը, հեղինակը մակագրել է, որ պալատ է գալիս Տոկուգավան  (չի հաստատվել, թե արդյոք այստեղ պատկերված է կոնկրետ պատմական այցելություն) ։ Ամրոցը պատկերված է մինչև 1626 թվականի վերակառուցումը։ Պատկերի աջ մասի մեջտեղով հոսում է Կամո գետը, որը քաղաքը բաժանում է արվարձանից։  Գետի ներքևից դեպի արևմուտք հոսում է 1611 թվականին կառուցված Տասեգավա ջրանցքը։ Աջ մասի վերևի աջ անկյունում տեսանելի է 1622 թվականին ավերված Ֆուսիմի ամրոցը։  Նախշանկարներում պատկերված են Թոֆուկու-ձի, Կիյոմիձու-դերա, Յասակա, Տիոն-ին, Սանձյուսանգեն-դո, Տենրու-ձի, Կինկակու-ձի, Դաիտոկու-ձի, Կիտանո-Տեմմանգու, Հոկո-ձի վանքերը, Տոյոտոմի Հիդեյոսիի հրամանով կառուցված Կայսերական պալատը Կիոտոյում ։  Հոկո-ձիի կողքին գտնվում է մեկ այլ շինություն կապված Տոյոտոմի Հիդեյոսիի հետ,  դա հողե դամբարանաթումբ է քարե աստիճաններով, որը կոչվում է Միմի-ձուկա, հավանաբար այն կառուցվել է որպեսզի այդտեղ թաղվեն Հիդեյոսիի բանակի  Կորեա արշավանքների ընթացքում բերված թշնամու զինվորների ականջներն ու քթերը ։ Կամոյի ափին գտնվում է ևս մեկ շինություն, փոքրիկ բուրգ, որտեղ թաղված են Հիդեյոսիի որդեգրած տղայի Հիդեցուգիի երեսուն հարճերը  (1595 թվականին  Հիդեյոսին ստիպեց  Հիդեցուգին ինքնասպանություն գործել անառակ կյանք վարելու համար, նրա հետ սպանվեցին իր ծառաներն ու հարճերը) ։ Պատկերված է նաև դամբարան, որտեղ թաղված է Հիդեյոսին։ Կայսերական պալատի թաղամասում հարուստ հագնված հանդիսականները դիտում են նո թատրոնի ներկայացումը ։ Առաջակալի մյուս մասերում պատկերված են «Գիոն» փառատոնի տոնական զբոսանքները, կաբուկի թատրոնի ներկայացումը բնակչության համեմատաբար պակաս հարուստ խավի համար, հանրային դասախոսություններ բուդդիզմի պատմության վերաբերյալ, ձիարշավներ Կամիգամո տաճարի մոտակայքում ։
Տասեգավայի ջրանցքի և Ֆուսիմի ամրոցի առկայությունը վկայում են այն մասին, որ նախշանկարը ստեղծվել է 1611-1622 թվականների միջև։ Բնանկարի որոշ ոճական մանրամասնություններ ցույց են տալիս, որ նկարիչը սովորել է Կանո գեղարվեստի դպրոցում ։
Ծանոթագրություններ
Կատեգորիա:Մետրոպոլիտեն թանգարանի նկարներ Կատեգորիա:17-րդ դարի նկարներ Կատեգորիա:Ճապոնական շիրմաներ
Վոյկովո (Տարասովսկի շրջան)
Վոյկովո (Войково), ավան Ռուսաստանի Ռոստովի մարզի Տարասովսկի շրջանում։ Մտնում է Վոյկովսկի գյուղական համայնքի կազմի մեջ։
Կատեգորիա:Ռոստովի մարզի Տարասովսկի շրջանի բնակավայրեր Կատեգորիա:Ռուսաստանի ավաններ
(2314) Ֆիլդ
(2314) Ֆիլդ (Field), աստերոիդ աստերոիդների հիմնական գոտում։ Հայտնաբերվել է 1977 թվականի նոյեմբերի 12-ին Հարվարդի աստղադիտարանի կողմից Հարվարդում ։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Հարվարդի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կինոկավա
Կինոկավա (紀の川市), Ճապոնիայի Վակայամա պրեֆեկտուրայում գտնվող քաղաք։ Քաղաքի մակերեսը կազմում է 228,24 կմ², բնակչությունը՝ 63 726 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 279,21 մարդ/կմ²։
Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս քաղաքի հետ սահմանակցում են Վակայամա, Կայնան, Իվադե, Սեննան, Իզումիսանո, Կայձուկա, Կիսիվադա քաղաքները և Կացուրագի, Կիմինո ավանները։
Բնակչություն
Քաղաքի բնակչությունը կազմում է 63 726 մարդ (2014 թվականի հունիսի 1-ի տվյալների համաձայն), իսկ խտությունը՝ 279,21 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Կինոկավա քաղաքը խորհրդանշող ծառ է համարվում օսմանթուսը (Osmanthus fragrans), ծաղիկ՝ դեղձենու ծաղիկը, թռչուն՝ Cettia diphone-ը ։
Արտաքին հղումներ
Կատեգորիա:Ճապոնիայի քաղաքներ Կատեգորիա:2005 թվականին հիմնադրված բնակավայրեր
Անապատացում
Անապատացում, չորային շրջաններում մարդու գործունեության հետևանքով հողի բերրիության աստիճանական անկման, բուսական ծածկույթի նոսրացման (երբեմն անհետացման) շարժընթացների ամբողջություն։ Անապատացման հիմնական պատճառներն են անտառապատ տարածքների կրճատումը, գերարածեցման հետևանքով արոտավայրերի դեգրադացումը, լճերի, գետերի, ջրային պաշարների անխնա օգտագործումից տեղանքի չորացումը, ստորերկրյա ջրերի բարձրացման պատճառով վարելահողերի աղակալումը, կանաչ գոտիների ոչնչացմամբ պայմանավորված բնակավայրերի չորայնությունը և այլն։ Անապատացումը սպառնում է հատկապես սոցիալ-տնտեսական ցածր մակարդակ ունեցող և քաղաքականապես անկայուն երկրներին։ Համամոլորակային էկոլոգիական հիմնախնդիր է և ներառում է շրջակա միջավայրում ընթացող անցանկալի և աղետաբեր շարժընթացների ու դրանց հետևանքների ամբողջությունը։ Անապատեցման դեմ պայքարի արդյունավետությունը պայմանավորված է տվյալ երկրի սոցիալ-տնտեսական պայմաններով և բնական պաշարների բացահայտված ներուժով։
Նպաստող գործոններ
Անապատացումը բացասական ազդեցություն ունի քաղաքական, սոցիալական, մշակութային և բնապահպանական ոլորտների վրա։ Անապատացման հիմնական չափանիշներն են՝ խոնավության գործակցի նվազման միտումը, օդի և հողի ջերմաստիճանային օրական տատանումների մեծացումը, գոլորշունակության մեծացումը, տեղումների քանակի նվազումը, հողագոյացման բնույթի փոփոխությունը, կենսաբազմազանության նվազումը, գետերի հոսքի նվազումը, սելավների և էրոզիայի աճը, ցանքատարածությունների արդյունավետության նվազումը, մարդահարույց ներգործության ակտիվացումը և այլն։ Մարդահարույց գործոններից անապատացմանը սպառնացող առավել վտանգավոր երևույթներից է ջերմոցային էֆեկտը, երբ մթնոլորտում ածխաթթվական գազի քանակի ավելացման հետևանքով ուժեղանում է մոլորակի ջերմապահպանիչ հատկությունը, այսինքն՝ մթնոլորտն ավելի մեծ չափով է խոչընդոտում դեպի տիեզերք երկրագնդի ջերմության ճառագայթումը։ Որպես հետևանք նկատվում է երկրագնդի միջին ջերմաստիճանի բարձրացում (0, 6-2 °C), որը խախտում է միլիոնավոր տարիների ընթացքում հաստատված մոլորակի ջերմային հաշվեկշիռը և պատճառ դառնում անապատացման։
Անապատացման պատճառ են դառնում նաև քաղաքաշինությունը, ագրոտեխնիկայի կանոնների խախտումը, չկարգավորված ոռոգումը, արոտավայրերում կենդանիների գերարածեցումը, անտառհատումները, բաց եղանակով օգտակար հանածոների արդյունահանումը, հողերի աղտոտումը, կենսաբազմազանության խախտումը, չկանոնակարգված ռեկրեացիան։
Երևանի երկրաշարժ (1679)
1679 թվականի Երևանի երկրաշաժ (կամ Գառնու երկրաշարժ), տեղի է ունեցել հունիսի 4-ին ժամը 13։00-ին ։
Անապատացում
Նպաստող գործոններ
1992 թվականին Ռիոյի Երկիր գագաթնաժողովը հանձնարարել է մշակել անապատացման դեմ պայքարի ՄԱԿ-ի համաձայնագիր, որն ընդունվել է 1994 թվականին Փարիզում, ուժի մեջ մտել 1996 թվականից։ ՀՀ այդ համաձայնագրին անդամակցել է 1997 թվականին։
Երևանի երկրաշարժ (1679)
Տեխնիկական բնութագիրը
Երկրաշարժի էպիկենտրոնը գտնվել է Երևանից 20 կիլոմետր արևելք՝ Գառնիի ձորում։ Մագնիտուդը կազմել է 7 ։ Գնահատված առավելագույն ինտենսիվությունը կազմել է 10՝ MSK-64 սանդղակի համաձայն ։
Անապատացում
Նպաստող գործոններ
Կատեգորիա:Էկոլոգիա Կատեգորիա:Անապատներ
Երևանի երկրաշարժ (1679)
Տեխնիկական բնութագիրը
Երկրաշարժը կրկնվել է նաև հունիսի 12-ին, բայց ավելի թույլ ուժգնությամբ։ Ըստ Զաքարիա Քանաքեռցու՝ թույլ ցնցումները շարունակվել են մինչև աշնան վերջ։
Ավերածությունները
Երկրաշարժը զգացվել է Գեղարդավանքից ու Խոր Վիրապից մինչև Հովհաննավանք։ Երկրաշարժի հետևանքով բազմաթիվ կառույցներ կործանվել են։ Բազմաթիվ ջրի նոր աղբյուրներ են բացվել, որոշները փակվել են, խոշոր ժայռաբեկորներ են տապալվել, կամուրջներ՝ խորտակվել։ Երևանի հայտնի կառույցների մեծ մասը վնասվել են, այդ թվում՝ Երևանի բերդը, որը հիմնահատակ քանդվել է, երկու կամուրջ՝ ներառյալ Կարմիր կամուրջը, բոլոր մզկիթներն ու մինարեները, Սուրբ Պողոս-Պետրոս եկեղեցին, Սուրբ Զորավար Աստվածածին եկեղեցին և Գեթսեմանի մատուռը ՝ ընդհանուր առմամբ 12 եկեղեցի ։ Չի վնասվել Կաթողիկե եկեղեցին, ինչը նրան դարձնում է փաստացի Երևանի պատմության հնագույն ու երբևէ չքանդված կառույցը։ Երևանից դուրս քանդվել է Հովհաննավանքը, Գեղարդավանքը, և շատ ուրիշներ։ Կոզեռնի գերեզմանատանը բազմաթիվ էին 1679 թվականի մահացածները, ինչը խոսում է այն մասին, որ Երևանում մահացածների թիվը զգալի է եղել։
Զոհերը
Մոտակա Քանաքեռ գյուղն ամբողջությամբ ավերվել է՝ գրանցելով 1228 մահացած ։ Խոնհարվել է նաև Գառնու հեթանոսական տաճարը ։
Ըստ Զաքարիա Ագուլեցու՝ տարածաշրջանում զոհվում է 7600 մարդ, ըստ Միքայել Չամչյանի՝ 8000 մարդ։
Ծանոթագրություններ
Կատեգորիա:Երևանի պատմություն Կատեգորիա:Երկրաշարժեր Հայաստանում Կատեգորիա:Գառնու ամրոց Կատեգորիա:Երկրաշարժեր այբբենական կարգով
Ասանսոլ
Ասանսոլ (আসানসোল, আসানসোল), քաղաք Հնդկաստանի Արևմտյան Բենգալիա նահանգում։ Նահանգի երկրորդ ամենաբնակեցված քաղաքն է (Կալկաթայից հետո) և կազմում է Հնդկաստանի 39-րդ ամենամեծ քաղաքային ագլոմերացիան ։ Ասանսոլը գտնվում է Բուրդվան շրջանում։ Ասանսոլն աշխարհի հարյուր ամենաարագ զարգացող քաղաքներից մեկն է ։
Պատմություն
Հետագայում քաղաքը Մալլա դինաստիայի տիրապետության տակ գտնվող Վիշնուպուր իշխանության մաս է կազմել գրեթե հազար տարի՝ մինչև բրիտանացիների ժամանումը։ Տեղական բարբառը և մշակույթը դեռևս սերտ կապեր են պահպանում Բանկուրայի և Վիշնուպուրի հետ ։
1774 թվականին Սուետոնիուս Նիթլին և Ջոն Սամները հայտնաբերել են ածխի հանքավայրեր Ասանսոլի տարածքում ։ 1820 թվականին սկսվել է օգտակար հանածոների կանոնավոր արդյունահանումը։ 1863 թվականի հուլիսին մինչև Ասանսոլ երկարացվել է Արևելա-հնդկական երկաթուղու երկաթուղային ճյուղը։
19-րդ դարի և 20-րդ դարի մեծ մասի ընթացքում Ասանսոլի ածխահանքերը եղել են երկրի ածխի արդյունահանման հիմնական վայրը։
Պատմականորեն քաղաքի անվանումը անգլերեն դարձվել է Assensole  Բրիտանական ժամանակաշրջանում, աակայն անկախությունից հետո Ասանսոլ անվանումը վերադարձվել է ։
Ֆիզիկական և աշխարհագրական բնութագրեր
Ասանսոլը գտնվում է Չհոտա-Նագպուր սարահարթի ստորին հատվածում, որի մեծ մասը գտնվում է Ջարքխանդ նահանգում։ Ասանսոլը գտնվում է Դամոդար և Աջայ գետերի միջև։
Ասանսոլը բնութագրվում է տաք և չոր ամառներով և զով չոր ձմեռներով։ Ամռանը «լու» քամիները քաղաք են բերում չոր և տաք օդ, օդի ջերմաստիճանը գերազանցում է 40 °C-ը, ձմռանը ջերմաստիճանը կարող է իջնել 10 °C-ից ցածր։ Մուսսոնների սեզոնը տևում է օգոստոսից սեպտեմբեր։ Ըստ Կյոպպենի կլիմաների դասակարգման՝ քաղաքի կլիման բնութագրվում է որպես սավաննաների արևադարձային կլիմա ։
Ծանոթագրություններ
Կատեգորիա:Հնդկաստանի քաղաքներ
Կարգիլի պատերազմ
Կարգիլի պատերազմ, սահմանային ռազմական հակամարտություն Հնդկաստանի և Պակիստանի միջև, որը տեղի է ունեցել 1999 թվականին։
1999 թվականի սկզբներին Պակիստանի զինված ուժերը անցել են «վերահսկողության սահմանագիծը» և նվաճել որոշ հնդկական տարածքներ` մասնավորապես Կարգիլի շրջանը  ։ Հնդակստանը ձեռնարկել է մեծածավալ ռազմական և դիվանագիտական հարձակում` Պակիստանի զինված ուժերի ստորաբաժանումները իր տարածքից հեռացնելու համար ։ Երկու ամիս տևած ռազմական գործողությունների ընթացքում հնդկական զորքերը վերադարձրել էին գրավյալ տարածքների մեծ մասը  ։ Մտավախություն ունենալով, որ հակամարտությունը կարող է վերածվել լայնամասշտաբ պատերազմի, միջազգային հանրությունը, ԱՄՆ-ի գլխավորությամբ, մեծացրել է միջազգային ճնշումը Պակիստանի վրա` հնդկական տարածքներից զորքերը դուրս բերելու համար ։ Հանդիպելով միջազգային մեկուսացմանը` Պակիտսանի արդեն թույլ տնտեսությունը ավելի է թուլանում ։ Պակիստանի ուժերի ոգին զգալիորեն անկում է ապրում զորքերը դուրս բերելուց հետո` մեծ կորուստներ ունենալու պատճառով ։ Կառավարությունը հրաժարվում է ընդունել մահացած զինվորների մարմինները , որը բողոքների և ցույցերի պատճառ է դառնում երկրի հյուսիսային շրջաններում  ։ Սկզբնապես Պակիստանը չէր ընդունում կորուստների իրական քանակը, բայց ավելի ուշ Նավազ Շարիֆը փաստում է, որ շուրջ 4 հազար զինվորներ են զոհվել գործողության ընթացքում և Պակիստանը պարտվել է ։ Մինչև 1999 թվականի հուլիս ամիսը կազամկերպված ռազմական գործողությունները Կարգիլում դադարեցվում են ։
Նախապատմություն
1998 թվականի վերջին և 1999 թվականի սկզբին Հնդկաստանի և Պակիստանի միջև հարաբերությունների մեջ նկատվել է նկատելի ջերմացում։ Այդ ընթացքում երկրների միջև ամենաբարձր մակարդակով տեղի են ունեցել հանդիպումներ, փետրվարին Հնդկաստանի վարչապետ Ատալ Բիհարի Վաջպային այցելել է պակիստանական Լահոր քաղաքը, որտեղ ավտոբուսային հաղորդակցություն է սկսել իր և Ամրիստար քաղաքի հետ։ Երկրների միջև ստորագրվել էր Լահորի հռչակագիրը, որը զինվորագրված էր այդ երկրների կողմից իջեցնել միջուկային զենքի պատահաբար և չվավերացված օգտագործումները (1998 թվականին երկու պետություններն էլ իրականացրել են միջուկային փորձություններ) ։ Միևնույն ժամանակ երկկողմանի հարաբերությունների մեջ գլխավոր խնդիրը մնում էր Ջամմու և Քաշմիր նահանգի հարցը, որը 1947-1948 թվականների պատերազմից հետո բաժանված էր վերահսկողության գծով։ Նահանգի հնդկական մասում շարունակում էին գործել պարտիզանները, որոնք ցանկանում էին բաժանել այն Հնդկաստանից և միացնել Պակիստանին։ Վերահսկողության գծում երկու պետությունների միջև պարբերաբար լինում էին հրետանային փոխհրաձգություններ։
Համակամարտության ավարտ
Համակամարտությունն ավարտել է հնդիկների հաղթանակով, քանի որ նրանց հաջողվել է վերադարձնել գրեթե բոլոր տարածքները, որոնք պատերազմի առաջին օրերին նվաճվել էին պակիստանցիների կողմից։
Հակամարտությունն իր հետևից թողել է մի շարք չվորոշված հարցեր, որը բերել է 2001-2002 թվականների Հնդկաստանի և Պակիստանի միջև հերթական հակամարտությանը։
Աղբյուրներ
Կատեգորիա:Պակիստանի պատերազմներ Կատեգորիա:20-րդ դարի պատերազմներ Կատեգորիա:Պակիստանի պատմություն Կատեգորիա:Ջամմու և Քաշմիր Կատեգորիա:Քաշմիր Կատեգորիա:1999 իրադարձություններ Կատեգորիա:Ասիայի ժողովուրների պատերազմներ Կատեգորիա:Հնդկաստանի պատմություն Կատեգորիա:Հարավային Ասիայի պատմություն Կատեգորիա:Պակիստանի քաղաքականություն Կատեգորիա:Հնդկաստանի քաղաքականություն Կատեգորիա:20-րդ դարի հակամարտություններ Կատեգորիա:Հնդկաստանի պատերազմներ
Sugar (երգ, Ռոբին Շուլց)
Sugar, գերմանացի DJ և պրոդյուսեր Ռոբին Շուլցի երգը։ Ձայնագրվել է կանադացի երգիչ Ֆրանցիսկո Եթսի մասնակցությամբ։ Գերմանիայում երգը թողարկվել է 2015 թվականի հուլիսի 17-ին։
Ծանոթագրություններ
Կատեգորիա:2015 սինգլներ Կատեգորիա:Սինգլներ այբբենական կարգով Կատեգորիա:2015 երգեր
Կարափունար (Գենջի գավառ)
Կարափունար, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 50 կմ հյուսիս-արևմուտք՝ Արածաննիի վտակ Գոյնուկի աջակողմյան օժանդակներից մեկի մոտ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր